МОДЕЛ УГОВОРА
О ИЗВОЂЕЊУ ГРАЂЕВИНСКИХ РАДОВА 
Туристичко рекреативни парк Чукљеник на територији општине Лебане- I фаза инфраструктурног опремања


УГОВОРНЕ СТРАНЕ:

НАРУЧИЛАЦ РАДОВА: Општинскa управa општине Лебане, ул. Цара Душана бр.116, ПИБ: 102878648, Матични број: 07226608, број рачуна: 840-77640-08,  коју заступа Тања Богдановић,  начелница ОУ општине Лебане (у даљем тексту: Наручилац),  

и

ИЗВОЂАЧ  РАДОВА: ..................................................................................................................
са седиштем у ......................................................, улица .............................................................., ПИБ:........................., Матични број: ................................, Број рачуна: ..................................... Назив банке:......................................, кога заступа директор, ......................................................
(у даљем тексту: Извођач радова),

и
.......................................................................................... са седиштем у ......................................, улица .........................................., ПИБ:.......................... Матични број: ......................................
Број рачуна: ................................... Назив банке:...................................., кога заступа директор, ................................................................... 
[bookmark: _GoBack](у даљем тексту: члан групе или подизвођач),


Уговорне стране констатују: 
· Да је Наручилац, на основу члана 52. Закона о јавним набавкама (,,Службени  гласник РС”, број 91/2019),  спровео поступак јавне набавке за набавку радова - Туристичко рекреативни парк Чукљеник на територији општине Лебане- I фаза инфраструктурног опремања, јавна набавка број 8ЈН/2022;
· Извођач je путем Портала јавних набавки достaвио прихватљиву  Понуду број ______________ од ___________2022. године, која у потпуности одговара спецификацији/опису предмета јавне набавке из конкурсне документације, налази се у прилогу Уговора и саставни је део Уговора;
· Да је Наручилац у складу са чланом 146. став 1. Закона донео Одлуку о додели уговора број:__________ од __.__. 2022. године, у свему у складу са Законом о јавним набавкама („Службени гласник РС“, бр. 91/19).
Предмет уговора
Члан 1. 
	Предмет овог уговора је извршење радова – Туристичко рекреативни парк Чукљеник на територији општине Лебане- I фаза инфраструктурног опремања, у свему према усвојеној понуди Извођача радова број __________ од ____________ године и техничким спецификацијама, које су саставни део овог уговора.
Ради извршења радова који су предмет Уговора, Извођач радова се обавезује да обезбеди радну снагу, материјал, грађевинску и другу опрему, изврши грађевинске, грађевинско-занатске и припремно-завршне радове, као и све друго неопходно за потпуно извршење радова који су предмет овог уговора.


Вредност уговора
Члан 2.
Уговорне стране утврђују да цена свих радова који су предмет Уговора износи: ____________________ динара без ПДВ-а (словима:_______________________________), односно________________________ са ПДВ-ом (словима: _________________________________________________), а утврђена је на основу
количина и јединичних цена  из усвојене понуде Извођача радова, број ________ од __________2022. године.  
Уговорена цена је фиксна по јединици мере и не може се мењати услед повећања цене елемената на основу којих је одређена.
Цена из става 1.овог члана обухвата цену предметних радова укључујући све трошкове које има извођач радова у вези извођења радова: набавка материјала, опреме, транспорт, истовар, припремни радови са употребом свих алата и помоћних материјала према важећим прописима и мерама Закона о безбедности и здрављу на раду (’’Службени гласник РС’’, бр.101/2005, 91/2015 и 113/2017), инсталација, пуштање у рад опреме, прикупљање, утовар шута, одвоз истог, а сва евентуална прљања или оштећења имовине падају на терет извођача, прибављање Извештаја, Атеста као и све остале потребне документације у току реализације предметне набавке и сви зависни и уобичајени пратећи трошкови Извођача у вези са извршењем Уговора. 
Уговорена цена је фиксна по јединици мере и не може се мењати услед повећања цене елемената на основу којих је одређена.
Услови и начин плаћања
Члан 3.
[bookmark: _Hlk106358224]Уговорне стране су сагласне да се плаћање по овом уговору изврши у року од 45 дана по пријему правилно испостављених потписаних и оверених привремених и окончанe ситуацијe, сачињене на основу оверене грађевинске књиге изведених радова и јединичних цена из усвојене понуде бр.______ од ________2022. године, која мора бити потписана и оверена од стране стручног надзора.
Услов за оверу окончане ситуације је извршена примопредаја изведених радова.
Кoмплетну документацију неопходну за оверу привремене ситуације: листове грађевинске књиге, одговарајуће атесте за уграђени материјал и другу документацију, Извођач радова доставља стручном надзору који ту документацију чува дo примопредаје и коначног обрачуна, у супротном се неће извршити плаћање тих позиција, што Извођач радова признаје без права приговора. 
Реализација уговора за 2023. годину ће зависити од обезбеђења средстава која ће се предвидети Одлуком о буџету општине Лебане за 2023. годину и одговарајућим финансијским планом за 2023. годину.
Рок за извођење радова
Члан 4.
	Извођач радова се обавезује да уговорене радове изведе у року од ____ (______________________) календарских дана рачунајући од дана увођења у посао. 
Увођење у посао се врши у присуству представника Наручиоца, Извођача и стручног надзора.
Наручилац је дужан да обезбеди стручни надзор и уведе извођача у посао.
Рок за увођење у посао је најкасније 7 дана од дана ступања на снагу овог уговора, уколико није другачије одређено.
Датум увођења Извођача у посао стручни надзор уписује у грађевински дневник.

Члан 5.
Извођач радова има право да зaхтева продужење рока за извођење радова у случају у коме је због промењених околности или неиспуњења обавеза Наручиоца био спречен да изводи радове.
Као разлози због којих се, у смислу става 1. овог члана, може захтевати продужење рокова, сматрају се нарочито:
· природни догађаји који имају карактер више силе,
· мере предвиђене актима државних органа,
· ванредни друштвени догађаји који су законом утврђени као виша сила,
· хитни непредвиђени радови,
· у случају прекида радова који траје дуже од 2 дана а није изазван кривицом Извођача,
· остале објективне околности које не зависе од воље уговорних страна.
Извођач нема право на продужење рока у следећим случајевима:
· Уколико падне у доцњу (кашњење) са извођењем радова својом кривицом,
-Услед ванредних околности које су настале у време доцње.
[bookmark: _Hlk106785362]Извођач је дужан да одмах писмено обавести Наручиоца о околностима које онемогућавају или отежавају извођење радова, о привременом обустављању радова, и о настављању радова по престанку сметњи због којих је извођење радова обустављено.
Извођач може привремено обуставити радове искључиво уз сагласност надзорног органа. Извођач је дужан да настави извођење радова по престанку сметње због које су радови обустављени.
Период обуставе радова мора бити уписан у грађевински дневник, потписан и оверен од стране одговорног лица Извођача и стручног надзора и једино у том случају не утиче на уговорени рок извођења радова.
На основу евидентиране обуставе радова кроз књигу инспекције и грађевински дневник, приликом коначног обрачуна утврдиће се да ли су радови изведени у уговореном року.  
Члан 6.
Захтев за продужење уговореног рока са писаном сагласношћу стручног надзора и пратећом документацијом, Извођач подноси Наручиоцу у року од три дана од сазнања за околност које онемогућавају завршетак радова у уговореном року, а најкасније пет дана пре истека коначног рока за завршетак радова. Уговорени рок се не може продужити без сагласности Наручиоца.
Уговорени рок је продужен када уговорне стране у форми анекса овог уговора о томе постигну писани споразум.
          У случају да Извођач не испуњава предвиђену динамику, обавезан је да уведе у рад више извршилаца, без права на захтевање повећаних трошкова или посебне накнаде.
Уговорна казна
Члан 7.
Уколико Извођач радова не заврши радове у уговореном року, дужан је да плати Наручиоцу радова уговорну казну у висини 0,1% (0,1 проценатa) од укупно уговорене вредности без ПДВ-а за сваки дан закашњења,  с тим што укупан износ казне не може бити већи од 5 % од вредности уговорених радова без ПДВ.
Уколико је укупан износ обрачунат по овом основу већи од 5% од укупне уговорене цене без ПДВ-а, Наручилац може једнострано раскинути Уговор.
Наплату уговорне казне Наручилац радова ће извршити, без претходног пристанка Извођача радова, умањењем рачуна наведеног у окончаној ситуацији.
Ако је Наручилац због закашњења у извођењу или предаји изведених радова претрпео какву штету, може захтевати од Извођача радова и потпуну накнаду штете, независно од уговорене казне и заједно са њом.
Обавезе Извођача радова
Члан 8.
Извођач радова се обавезује да радове изведе у складу са важећим техничким прописима, документацијом и овим уговором као и да исте по завршетку преда Наручиоцу радова, као и: 



·  да радове који су предмет овог Уговора изведе у складу са Понудом из члана 1. Уговора , важећим техничким и другим прописима који регулишу предметну материју,  грађевинском дозволом, инвестиционо-техничком документацијом и овим уговором;
· да обезбеди радну снагу, материјал, грађевинску и другу опрему, изврши припремно-завршне и остале радове и све друго неопходно за коначно извршење Уговора;
·  да пре пре почетка радова Наручиоцу радова достави решење о именовању одговорног Извођача радова.
·  да по пријему инвестиционо-техничке документације исту прегледа и у року од 7 (седам) дана достави примедбе у писаном облику Наручиоцу на разматрање и даље поступање. Неблаговремено уочене или достављене примедбе, које нису могле остати непознате да су на време сагледане, неће бити узете у обзир нити ће имати утицаја на рок за извођење радова;
·  да у року од 7 (седам) дана од дана потписивања уговора достави стручном надзору динамични план извођења радова; 
·  да обезбеди услове за извођење радова, према усвојеном детаљном динамичком плану;
·  да о свом трошку обезбеди и истакне на видном месту градилишну таблу у складу са важећим прописима; 
·  да се се строго придржава прописаних мера за заштиту здравља и безбедности на раду за све своје запослене и сва друга лица на градилишту или на другим местима на којима могу бити угрожена; 
·  да обезбеди безбедност свих лица на градилишту, као и одговарајуће обезбеђење 
складишта својих материјала и слично, тако да се Наручилац радова ослобађа свих одговорности према државним органима, што се тиче безбедности, прописа о заштити животне средине, и радно-правних прописа за време укупног трајања извођења радова до предаје радова Наручиоцу радова;
·  да обезбеди услове за вршење стручног надзора на објекту;
· да уредно води сву документацију предвиђену законом и другим прописима, који регулишу ову област;
· да поступа по свим основаним примедбама и захтевима Наручиоца датим на основу извршеног надзора и да у зависности од конкретне ситуације, о свом трошку, изврши поправку или рушење или поновно извођење радова, замену набављеног или уграђеног материјала, опреме, уређаја и постројења или убрзања извођења радова када је запао у доцњу у погледу уговорених рокова извођења радова;
· да гарантује квалитет изведених радова, употребљеног материјала и набављене опреме, с тим да отклањању недостатка у гарантном року за изведене радове Извођач мора да приступи у року од 5 дана по пријему писаног позива од стране  Наручиоца;
· да отклони сву штету коју учини за време извођења радова на објекту – локацији извођења радова и на суседним објектима; 
Обавезе Наручиоца радова
Члан 9.
Наручилац се обавезује да:
-Уведе извођача у посао, као и да му обезбеди несметан прилаз градилишту. Дан увођења у посао уписује се у грађевински дневник.
· Обезбеди Извођачу несметани приступ месту рада, за све време трајања овог 
уговора.
· Именује стручни надзор за праћење предметних радова.
· учествује у раду комисије за примопредају и коначни обрачун изведених радова са 
стручним надзором и Извођачем радова.


Евентуалне примедбе и предлози надзорног органа
Члан 10.
Евентуалне примедбе и предлози надзорног органа уписују се у грађевински дневник.
Извођач радова је дужан да поступи по оправданим примедбама и захтевима надзорног органа и да отклони недостатке у радовима у погледу којих су стављене примедбе и то на сопствени трошак.
Финансијско обезбеђење
Члан 11.
Извођач радова се обавезује да најкасније у року од 7 (седам) дана од дана закључења истог, преда Наручиоцу банкарску гаранцију за испуњење уговорних обавеза, која ће бити са клаузулама: безусловна и платива на први позив, у корист Наручиоца, у износу од 10% (десет процената) од укупне вредности уговора без ПДВ-а, са роком важности који је 30 (тридесет) дана дужи од рока важења уговора, с тим да евентуални продужетак рока има за последицу и продужење рока важења банкарске гаранције, за исти број дана за који ће бити продужен и рок за испуњење уговорних обавеза. 
Недостављање средства обезбеђења из става 1. овог члана основ је за једнострани раскид овог споразума од стране Наручиоца.
У случају да Извођач радова не изврши своје уговорене обавезе у свему у складу са овим уговором, изврши их делимично, касни са извршењем уговорених обавеза или ангажује као подизвођача лице које није наведено у понуди, појединачни Наручилац ће активирати наведено средство обезбеђења.
Наручилац неће активирати средство обезбеђења и неће раскинути уговор, уколико Извођач радова ангажује као подизвођача лице које није навео у понуди, ако би раскидом уговора Наручилац претрпео знатну штету.
Извођач радова може ангажовати као подизвођача лице које није навео у поднетој понуди, ако је на страни подизвођача након подношења понуде настала трајнија неспособност плаћања, ако то лице испуњава све услове одређене за подизвођача и уколико добије претходну сагласност Наручиоца. У том случају Наручилац неће активирати средство обезбеђења.
По извршењу уговорених обавеза Извођача радова, средство обезбеђења за испуњење уговорних обавеза ће на захтев истог бити враћено.
Приликом примопредаје радова Извођач радова се обавезује да Наручиоцу преда на име отклањања недостатака у гарантном року банкарску гаранцију, која ће бити са клаузулама: безусловна и платива на први позив, у корист Наручиоца, са назначеним износом од 5% од укупне вредности уговора без обрачунатог ПДВ а, са роком важности који је 5 (пет) дана дужи од истека гарантног рока.
По извршењу свих уговорних обавеза Извођача радова средства финансијского безбеђења ће  бити враћена. 
Осигурање радова
Члан 12.
Извођач је дужан да у року од 15 дана од дана закључења овог уговора осигура радове, материјал и опрему од уобичајених ризика до њихове пуне вредности (осигурање објекта у изградњи) и достави Наручиоцу оригинал или оверену копију полисе осигурања са важношћу за цео период извођења радова, у свему према важећим законским прописима.
Извођач радова је такође дужан да достави Наручиоцу оригинал или оверену копију полисe осигурања од одговорности за штету причињену трећим лицима и стварима трећих лица, оригинал или оверену копију, са роком важења за цео период извођења радова, у свему према важећим законским прописима.
Уколико се рок за извођење радова продужи, извођач радова је дужан да достави, пре истека уговореног рока, полисе осигурања из става 1. и 2. овог члана, са новим периодом осигурања.

Гаранција за изведене радове и гарантни рок
Члан 13.
Извођач радова гарантује да су изведени радови у време примопредаје у складу са уговором, прописима и правилима струке и да немају мана које онемогућавају или умањују њихову вредност или њихову подобност за редовну употребу, односно употребу одређену уговором.
Гарантни рок за квалитет изведених радова износи _______ године и рачуна се од датума примопредаје радова. Гарантни рок за сву уграђену опрему и материјал је у складу са гарантним роком произвођача рачунајући од датума примопредаје радова, с тим што је извођач радова дужан да сву документацију о гаранцијама произвођача опреме, заједно са упутствима за употребу, прибави и преда Наручиоцу радова.
Извођач радова је дужан да о свом трошку отклони све недостатке који се покажу у току гарантног рока, а који су наступили услед тога што се Извођач није држао својих обавеза у погледу квалитета радова и материјала у року од 5 дана од пријема писаног захтева од стране Наручиоца. 
Ако Извођач не приступи извршењу своје обавезе из претходног става у року од 5 дана по пријему писаног позива од стране Наручиоца, Наручилац ће наплатити банкарску гаранцију за отклањање грешака у гарантном року.
Уколико гаранција за отклањање грешака у гарантном року не покрива у потпуности трошкове настале поводом отклањања недостатака из става 1. овог члана,  Наручилац има право да од Извођача тражи накнаду штете, до пуног износа стварне штете. 

[bookmark: _Hlk106348415]Квалитет уграђеног материјала
Члан 14.
За укупан уграђени материјал Извођач радова мора да има сертификате квалитета и атесте који се захтевају по важећим прописима и мерама за објекте те врсте у складу са пројектном документацијом.
Извођач радова је дужан да о свом трошку обави одговарајућа испитивања материјала. Поред тога, он је одговоран уколико употреби материјал или изведе радове који не одговара квалитету.
Уколико Наручилац, на основу извештаја надзорног органа или на други начин, утврде да уграђени материјал, опрема, односно изведени радови не одговарају стандардима, техничким прописима и пројектној документацији, Наручилац,  има право да захтева да Извођач поруши изведене радове и да их о свом трошку поново изведе у складу са  пројектном документацијом и уговорним одредбама. Уколико Извођач у захтеваном року то не учини, Наручилац има право на наплату банкарске гаранције за добро извршење посла.
Мањак и вишак радова
Члан 15.
За свако одступање од техничке документације на основу које се изводе радови и уграђује опрема, односно за свако одступање од уговорених радова, Извођач радова је дужан да о томе обавести стручни надзор и Наручиоца и да тражи писмену сагласност за та одступања. 
Извођач радова не може захтевати повећање уговорене цене за радове које је извршио без сагласности Наручиоца.
Вишкови или мањкови радова за чије извођење је Наручилац дао сагласност, обрачунавају се и плаћају по уговореним фиксним јединичним ценама и стварним количинама изведених радова, а у складу са Посебним узансама о грађењу („Службени лист СФРЈ“ бр. 18/77 - у даљем тексту: Узансе).
Наручилац има право да у току извођења радова, односно монтаже опреме, одустане од дела радова и опреме предвиђених у техничкој документацији чија укупна вредност не прелази 10% укупне уговорене цене, под условом да се тим одустајањем не угрозе гарантоване карактеристике објекта као целине.
Хитни непредвиђени радови
Члан 16.
Хитни непредвиђени радови су радови чије је предузимање било нужно због осигурања стабилности објекта или ради спречевања настанка штете, а изазвани су неочекиваном тежом природом земљишта, неочекиваном појавом воде или другим ванредним и неочекиваним догађајима, у складу са чланом 634. Закона о облигационим односима) и чланом 19. став 2. Посебних Узанси о грађењу („Службени лист СФРЈ“ бр. 18/77 - у даљем тексту: Узансе).
Хитне непредвиђене радове Извођач радова може да изведе и без претходне сагласности Наручиоца, ако због њихове хитности није био у могућности да прибави ту сагласност.  
Извођач радова је дужан без одлагања обавестити Наручиоца о разлозима за извођење хитних непредвиђених радова и о предузетим мерама. 
Извођач радова има право на правичну накнаду за хитне непредвиђене радове из овог члана, који су морали бити обављени.
Наручилац може раскинути овај уговор ако би услед хитних непредвиђених радова уговорена цена морала бити знатно повећана, о чему је дужан без одлагања обавестити Извођача радова. 
У случају раскида уговора Наручилац је дужан исплатити Извођачу радова одговарајући део цене за већ извршене радове, као и правичну накнаду за учињене неопходне трошкове.
Додатни радови
Члан 17.
Уколико у току извођења уговорених радова настане потреба за извођењем додатних радова, Извођач је дужан да застане са извођењем радова и да о околностима и разлозима који су узроковали потребу извођења тих радова, без одлагања, писмено обавести Стручни надзор и Наручиоца.
У случају потребе за додатним радовима који нису наведени у Техничкој документацији (накнадни радови), Извођач је дужан да Наручиоцу достави опис тих  радова, са структуром цене, која обухвата јединичну цену радова и материјала, количину радова и материјал и укупну цену радова и материјала према јединичним ценама.
На предлог Стручног надзора, а по прихватању додатних радова од стране Наручиоца, са Извођачем ће се закључити анекс уговора.  
У случају наступања околности из претходног става овог члана Наручилац може поступити у складу са чланом 157. Закона о јавним набавкама („Сл. гласник РС“ бр.91/19).

Примопредаја изведених радова  
Члан 18. 
[bookmark: _Hlk106364845]	Извођач радова о завршетку уговорених радова обавештава Наручиоца и стручни надзор, а дан завршетка радова уписује се у грађевински дневник.
Примопредаја радова се врши у присуству Комисије, најкасније у року од 5 (пет) дана од завршетка радова.
Комисију за примопредају радова именоваће Наручилац, а обавезно је чине 3 (три) представника Наручиоца, 1 (један) представник стручног надзора, уз присуство представника Извођача радова.
Комисија сачињава Записник о примопредаји.
Извођач радова је дужан да приликом примопредаје преда Наручиоцу, пре техничког прегледа, пројекте изведених радова у два примерка са одговарајућим атестима за уграђени материјал и извештајима.
Грешке, односно недостатке које утврди Наручилац у току извођења или приликом преузимања и предаје радова, Извођач радова мора да отклони без одлагања. Уколико те недостатке Извођач радова не почне да отклања у року од 3 (три) дана и ако их не отклони у разумно утврђеном року, Наручилац има право да те недостатке отклони преко другог лица на терет Извођача радова.
Коначна количина и вредност радова по овом уговору утврђује се на бази стварно изведених количина радова оверених у грађевинској књизи од стране стручног надзора и усвојених јединичних цена из Понуде, о чему Комисија сачињава записник о коначном финансијском обрачуну.
На основу Записника о коначном финансијском обрачуну испоставља се окончана ситуација.
Коначни обрачун
Члан 20.
[bookmark: _Hlk106364942]Коначну количину и вредност изведених радова по Уговору утврђује Комисија за коначни обрачун на бази стварно изведених радова оверених у грађевинској књизи од стране стручног надзора и усвојених јединичних цена из понуде које су фиксне и непроменљиве. 
Комисију за коначни обрачун именоваће Наручилац радова, а обавезно је чине 3 (три) представника Наручиоца, 1 (један) представник Стручног надзора, уз присуство Извођача радова.
Комисија сачињава Записник о коначном обрачуну изведених радова.
Окончана ситуација за изведене радове испоставља се истовремено са Записником о примопредаји и Записником о коначном обрачуну изведених радова.
Раскид Уговора
Члан 21.
Уговор се може раскинути споразумно или једностраном изјавом, у свему према одредбама Закона о облигационим односима и Закона о јавним набавкама.
Изјава о једностраном раскиду Уговора се, у писаној форми, доставља другим уговорним странама и са отказним роком од 15 дана од дана пријема изјаве. Изјава мора да садржи разлог за раскид уговора. 
У случају раскида уговора, Извођач је дужан да изведене радове обезбеди од пропадања и да Наручиоцу преда попуњене одговарајуће табеле свих уграђених материјала у три извода са приложеним атестима, као и пројекте изведеног објекта у два примерка уколико је то потребно у складу са Законом о планирању и изградњи, док су све уговорне стране дужне да сачине заједнички коначни обрачун изведених радова закључно са даном раскида Уговора.
Сходна примена других прописа
Члан 22.
	На питања која овим уговором нису посебно утврђена, примењују се одговарајуће одредбе закона којим се уређује планирање и изградња и закона којим се уређују облигациони односи.





Саставни део уговора
Члан 23.
Саставни део овог Уговора чине: усвојена понуда Извођача број _______ од ______________ године, техничке спецификације  и решења о одређивању одговорних извођача радова.
Решавање спорова
Члан 24.
Уговарачи су сагласни да све евентуалне спорове који настану из овог уговора реше мирним путем, а уколико до споразума не дође, сагласни су да је надлежан Привредни суд према седишту Наручиоца. 
Број примерака уговора
Члан 25.
Овај уговор закључен је у 6 (шест) истоветних примерака, од којих Наручилац задржава  4 (четири) примерка, а Извођач 2 (два) примерка.
Овај уговор ступа на снагу даном последњег потписа.

					
	ЗА НАРУЧИОЦА
	
	ЗА ИЗВОЂАЧА РАДОВА


	
	
	

	Начелник  Општинске управе 
	
	








Напомена:  овај модел уговора представља садржину уговора који ће бити закључен са изабраним понуђачем.
